Gratia Patricia (principissa Monoecensis)
Gratia Patricia Monoecensis (Anglice Grace Kelly 12 Novembris 1929 ― 14 Septembris 1982) fuit scaenica et principissa Monoeci, uxor Rainerii III. 

Inter menses Augusti 1950 et Martii 1956 in pelliculis undecim intererat, ut in High Noon ('Meridies') cum Gary Cooper (1952), Mogambo cum Clerico Gable (1953). Pellicula anni 1954 The Country Girl ('puella rustica') anno 1955 Praemium Academiae accepit. Etiam anno 1954 una cum Iacobo Stewart in Rear Window ('Fenestra postica')  Alfredi Hitchcock interfuit, quo Gratia Patricia praemium Consilii Nationalis Criticorum Cinematographiae accepit.

Feriis cinematographiis Canuensibus anni 1955 Rainerium III (1923—2005), principem Monoecensem et futurum maritum suum, cognovit. Die 19 Aprilis 1956 princeps Monoecensis Gratiam Patriciam uxorem in matrimonium duxit. Carolina Hannoverae Principissa, Albertus II Monaci Princeps et Stephania Monaci Principissa Gratiae Patriciae liberi sunt.

Anno 1982 calamitate autocinetica mortua est.

Cinematographia 
 Fourteen Hours ('Horae quattuordecim') (1951) 
 High Noon ('Meridies') (1952) 
 Mogambo (1953) 
 Dial M for Murder ('Selige C pro Crimine') (1954) 
 Green Fire ('Ignis viridis') (1954) 
 Rear Window ('Fenestra postica') (1954) 
 The Country Girl ('Puella rustica') (1954) 
 The Bridges at Toko-Ri ('Pontes ad Toko-Ri') (1954) 
 To Catch a Thief ('Furem capere') (1955) 
 The Swan ('Cycnus') (1956) 
 High Society ('Optimates') (1956)

Pelliculae de illa narrantes 
 2014 - Grace of Monaco a Oliviero Dahan moderatore facta

Nexus externi 

 

Actores Civitatum Foederatarum
Mulieres
Nati 1929
Mortui 1982
Principes Monoeci
!
Malo casu mortui
Incolae Pennsilvaniae